
ŠAKIŲ RAJONO SAVIVALDYBĖS TARYBA

SPRENDIMAS

DĖL NEGYVENAMŲJŲ PATALPŲ, ESANČIŲ KRIŪKŲ SENIŪNIJOJE, GERDŽIŪNŲ KAIME, LIEPŲ G. 12, NUOMOS VIEŠOJO KONKURSO BŪDU
2015 m. sausio 29 d. Nr. T-8
Šakiai


Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos Valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalimi ir 15 straipsnio 8 dalimi bei rajono savivaldybės tarybos 2013 m. sausio 31 d. sprendimu Nr. T-14 patvirtinto Savivaldybės vardu sudaromų sutarčių pasirašymo tvarkos aprašo 2.6. papunkčiu, rajono savivaldybės taryba nusprendžia:


1. Išnuomoti viešojo konkurso būdu penkeriems metams 15,18 kv. m ploto negyvenamąją patalpą, esančią Kriūkų seniūnijoje, Gerdžiūnų kaime, Liepų g. 12, šiuo metu patikėjimo teise valdomą rajono savivaldybės administracijos (Nekilnojamojo daikto kadastrinių matavimų byloje Nr. 84/3000 pastato šifras – 1C1/p; patalpos indeksas – 1-13, unikalus pastato Nr. 8498-4013-6011), leidžiant naudotis bendro naudojimo patalpa, kurios indeksas 1-12, administracinei veiklai.

2. Pavesti nuolatinei turto nuomos konkurso komisijai, skelbiant viešą konkursą, vadovautis rajono savivaldybės tarybos 2003 m. vasario 20 d. sprendimu Nr. 26 patvirtinta Savivaldybės ilgalaikio materialiojo turto nuomos konkurso organizavimo tvarka.


3. Įgalioti rajono savivaldybės administracijos direktorių su turto nuomos viešojo konkurso laimėtoju pasirašyti nuomos sutartį bei perdavimo ir priėmimo aktą.

Savivaldybės meras

Juozas Bertašius

